stanford-oval/wikipedia huggingface dataset:
תחשיב למדא
דוגמאות > אריתמטיקה

ניתן להגדיר ביטויי למדא המבטאים את הערכים והפעולות האריתמטיים. הדרך המקובלת היא זאת: את הביטויים למספרים הטבעיים מגדירים בצורה הבאה:
ZERO = λf.λx.x
ONE = λf.λx.fx
TWO = λf.λx.f(fx)
THREE = λf.λx.f(f(fx))
וכן הלאה. כלומר, ביטוי של מספר כלשהו מפעיל את הפונקציה הניתנת לו, f, את אותו מספר פעמים של המספר עצמו, ברצף, החל מהערך הנוסף x, יהיו f ו-x אשר יהיו. לדוגמה,
TWO f x = f(fx)
עבור כל f ו-x. כלומר, ה-f מופעל פעמיים ברצף החל מה x.
נשים לב שהפונקציה f הניתנת לביטוי מספר, צריכה להיות כזאת שמסוגלת לקבל כארגומנט את אותו סוג הערך שהיא מייצרת בעצמה.
בהגדרות שלמעלה רואים בבירור ש
THREE = λf.λx.f(TWO f x)
ובכלל, על ידי הפשטה מקבלים הגדרה כללית של פעולת המספר העוקב SUCC שמקיימת משוואה
THREE = SUCC TWO = λf.λx.f(TWO f x) = (λn.λf.λx.f(n f x)) TWO
פעולת ההפשטה, האבסטרקציה בצעד האחרון, מייצרת בהתאם את ביטוי הלמדה הסגור מסוג אבסטרקציה, וכך מתקבלת מעצמה ההגדרה
עוקב: SUCC = λn.λf.λx.f(n f x)
או בעברית, "המספר העוקב של n מפעיל n פעמים ברצף את הפונקציה f החל מהערך x, ואז מפעיל את הפונקציה פעם אחת נוספת. ביחד, n + 1 פעמים."
תחת אותה השיטה מגדירים גם פעולות חשבוניות נוספות,
חיבור: ADD = λm.λn.m SUCC n = λm.λn.λf.λx.mf(nfx)
כפל: MULT = λm.λn.λf.λx.m(nf)x
חזקה: EXPT = λb.λn.λf.λx.nbfx
קודם: PRED = λnfx.n(λri.i(rf))(Kx)I
חיסור: SUB = λmn.n PRED m
חצי: HALF = λnfx.n(λrif.i(rfi))(K(Kx))If
עצרת: FACT = λnf.n(λra.a(r(SUCC a)))(Kf)ONE
למשל, PRED THREE f x הופך ל-I(f(f(Kxf))) כלומר f(fx) כלומר אותה התוצאה כמו של TWO f x, עבור כל f ו-x. ובכלל ניתן לראות ש
מכיוון ש Xfri = i(rf) ולכן Xfrf = f(rf) וכמובן Kxf = x.
השתמשנו בקיצור כתיבה X = λf.λr.λi.i(rf).
כמו כן,
וכן הלאה, לכל f ו-x.
אך בעצם ניתן להסיק PRED ZERO = ZERO כבר מהמשוואה הראשונה לפי כלל צימצום אטא,
ולקבל ישירות
וכן הלאה לכל מספר הפעלות של פעולת הקודם על ZERO, משמע עבור כל המספרים השליליים, שהם תמיד יהיו אפס תחת הקידוד הזה.
לדוגמה, נחשב את 1+1:

כיוון שהפעולה ADD פועלת על ONE ועל ONE, אנחנו רוצים לחשב את ADD ONE ONE. הדרך בתחשיב למדא להפעיל פונקציה על שני משתנים היא להפעיל אותה עליהם בזה אחר זה.

כלומר, אנחנו רוצים לחשב את
נשתמש בכלל בטא כדי לצמצם את הביטוי ככל הניתן:
וקיבלנו TWO כמו שרצינו.
דוגמאות > לוגיקה

את המשתנים הבוליאניים מסמנים בצורה הבאה:
TRUE = λx.λy.x
FALSE = λx.λy.y
היתרון של שיטה זאת היא שהביטוי הנפוץ "אם a החזר b ואם לא החזר c", שבשפות תכנות מסומן פעמים רבות כך: a?b:c, פשוט מאוד ליצוג בתחשיב למדא: abc.
כעת ניתן להגדיר קשרים ביניהם:
IF = λa.λb.λc.abc
NOT = λf.λx.λy.fyx
AND = λf.λg.λx.λy.f(gxy)y
OR = λf.λg.λx.λy.fx(gxy)
וכן ביטויים לוגיים שונים עבור ערכים אריתמטיים:
בדיקה האם ערך הוא אפס: ISZERO = λn.n (λx.FALSE) TRUE
בדיקה האם ערך הוא לא אפס: NONZERO = λn.n (λx.TRUE) FALSE
קטן-שווה: LE = λn.λm.ISZERO (SUB n m)
שוויון: EQ = λn.λm.AND (LE nm) (LE m n)
ואכן,
NONZERO n = NOT (ISZERO n) = NOT (n (λx.FALSE) TRUE) =
n (λx.NOT FALSE) (NOT TRUE) = n (λx.TRUE) FALSE
דוגמאות > רקורסיה

פונקציות יכולות לפעול על עצמן, ועל כן לקבל את עצמן כארגומנט. אפשר לנצל זאת כדי להגדיר פונקציות רקורסיביות, בתבנית
כאשר <term> משתמש בהפעלה עצמית (g g) לצורך קריאה רקורסיבית. כך g מופעל על עצמו ומקבל את (ההעתק של) עצמו וכך יכול להשתמש בו.
למשל, כך נוכל להגדיר את פעולת העצרת בצורה רקורסיבית:
(λx.x x) ידוע כ"קומבינטור U (אנ')",
את תבנית ההפעלה העצמית (g g) עצמה גם ניתן להפשיט ולזקק, עד לקבלת "קומבינטור Y (אנ')",
זאת אומרת,
כלומר,
דהיינו Y אכן מייצר נקודת שבת עבור הארגומנט שלו. וכאשר F הוא ביטוי למדא המצפה לפונקציה (אנ') כארגומנט ראשון שלו להשתמש בה לצורך חישוב רקורסיבי, נקודת השבת שלו
R=YF=F(YF)=FR
היא אכן הפונקציה הרקורסיבית עבור F, כי הרי רקורסיה משמעותה שימוש באותה פונקציה עצמה לצורך חישוב רקורסיבי.
במילים אחרות, כאשר F מהווה ביטוי למדה לחישוב של צעד אחד לפני חישוב המשך r כלשהו, נקודת השבת שלו r=R היא החישוב הרקורסיבי R בשלמותו המבצע את מספר הצעדים הבלתי מוגבל של F,
לפי הצורך, כנדרש על פי ערך הפרמטר הנוסף n.
את Y ניתן גם לבטא כמחרוזת של קומבינטורים, בכמה דרכים, למשל
Y = WS(BWB) = BU(CBU) = SSCBU = BU(SB(KU)) = SSI(S(S(KS)K)(K(SII)))
כולן מבטאות את אותו ביטוי הלמדה הנ"ל ובעצם מתארות את אותו הדבר. קיימים עוד מספר בלתי מוגבל של קידודי קומבינטורים אחרים, שונים מהותית, שמייצרים גם הם את נקודת השבת עבור הארגומט שלהם ומשיגים את אותה המטרה אך בדרכים אחרות, שונות ומגוונות.
בתכנות

תחשיב למדא עומד ביסודו של התכנות הפונקציונלי שבו פונקציות מקבלות פונקציות כארגומנטים ומחזירות פונקציות אחרות תוך שהן מפעילות את הארגומנטים זה על זה.
בנוסף, שפות תכנות רבות מאפשרות הגדרת פונקציה אנונימית בעזרת ביטויי למדא. למשל, בשפת פייתון ניתן להגדיר את פונקציית הזהות בצורה אנונימית כך: lambda x:x
ראו גם

פונקציה
לוגיקה
כמת לוגי
תחשיב הפרדיקטים
תכנות פונקציונלי
לקריאה נוספת

מדיה וקבצים בנושא  בוויקישיתוף
ארנון אברון, מבוא למתמטיקה בדידה, הוצאת אוניברסיטת תל אביב
The Lambda Calculus, Its Syntax and Semantics (Studies in Logic and the Foundations of Mathematics, Volume 103). Revised Edition H.P. Barendregt, Publisher: North Holland; Revised edition (November 15, 1985)
חומות עכו

תרשים חומות עכו. אדום: חומת היבשה, ירוק: החפיר, כחול: חומת הים, צהוב: שערים
המאוזולאום
ביצורי עכו בתקופה הצלבנית. חומת היבשה הצלבנית בכתום בהיר
חומות עכו הן החומות המקיפות את העיר העתיקה בעכו, אשר נבנו בתקופה העות'מאנית.
שערי חומות עכו

בחומות עכו שכנו שני שערים, "שער היבשה" בחומה הצפונית, ו-"שער הים" בחומה הדרומית שהיה גם בסמוך אל הנמל העתיק.
היסטוריה

בתקופה הצלבנית עברה חומת היבשה הצפונית בתוואי צפוני מזה של החומה העות'מאנית, ושטחה של העיר העתיקה היה גדול יותר. היא כללה את העיר הישנה ואת העיר החדשה מצפון לה. שטח זה, שצורתו כשל משולש, החל להיות מיושב בצפיפות לאחר תום המצור על עכו בשנת 1191, ואז גם נקבע שמו - "מון מיזאר" (צרפתית Mont Musard). בצדדים הפונים אל הים לא בנו הצלבנים חומה כלל.
החומות העות'מאניות הוקמו במשך תקופה שנמשכה 90 שנים, החל בשנת 1750 ועד 1840. החומה העות'מאנית הראשונה הוקמה על ידי דאהר אל עומר בשנים 1750–1751, ובחלקה, בצדה המזרחי, היא חופפת ומשולבת בחומת היבשה הצלבנית. גובהה של חומה זו הגיע לכ-10 עד 13 מטר, ורוחבה עמד על מטר אחד. החומה הוקמה בחיפזון, ללא חפיר וסוללה, אך נקבעו בה מגדלי הגנה. בחומה נפתחו שני שערים, "שער היבשה", שניצב בחומה המזרחית (כיום רחובות יהונתן החשמונאי וצלאח א-דין), ו"שער הים" בדרום העיר, שהוביל אל הנמל.
חומות אלה חוזקו בין 1775 ו-1779 על ידי אחמד אל-ג'זאר, והגנו על העיר אף במצור שהטיל נפוליאון על העיר בשנת 1799. אל-ג'זאר ויורשיו המשיכו לבצר ולחזק את החומות לאחר המצור, בין השנים 1800 ל-1814, כך שיוכלו לעמוד גם בפני התקפה ארטילרית. ביצורים אלה כללו חומת מגן, תעלת הגנה, עמדות לתותחים, שחלקם ניצבים במקומם גם כיום, ושלושה מגדלים. מאז לא בוצעו בחומות העיר שינויים ניכרים.
בשנת 1910 נוספו שני שערים נוספים בחומה הצפונית - הראשון במרכזה (כיום רח' ויצמן), והאחר בפינה הצפון-מערבית של העיר, סמוך לחוף הים התיכון (כיום רח' ההגנה). חומות העיר נסקרו בשנים 1995 ו-1998. חומות עכו מונצחות על בול שהוציא דואר ישראל בשנת 1967 בערך נקוב של 0.15 ל"י.
החומות והמגדלים

צורתן של החומות היא כשל מחומש. בצד הפונה אל היבשה כללו החומות שלושה קווים מקבילים, ובהם החומות עצמן על ביצוריהן ומגדליהן, החפירים, מוצבים בולטים (באסטיון) ועוד. אחת החומות השתמרה כמעט בשלמותה, בעוד ששתי האחרות נהרסו כמעט לחלוטין.
החומה הפונה אל הים היא ברובה החומה המקורית שבנה דאהר אל עומר ואשר חוזקה על ידי אל-ג'זאר. חומת היבשה הקיימת היא בעיקר זו שהוקמה על ידי אל-ג'זאר, ועל כן היא קרויה על שמו. חומת היבשה השתמרה לכל אורכה, יחד עם החפיר החיצוני המקביל לה; ואילו בצדדים הפונים אל הים, נקטע רצף החומה ליד חאן א-שוורדה ונמל עכו במזרח, ובמקום בו נצבה מצודת ההוספיטלרים במערב.
בחומת היבשה המזרחית קבועים שני גרמי מדרגות רחבים, העולים אל החומה, ובקצה העליון שלהם ניצבים שני מגדלים קטנים. מקום זה מכונה "המאוזולאום", בשל כך שבמקום זה נטמנו שרידיהם של רבים ממאות החללים המצרים שנהרגו בפיצוץ הגדול של ארסנל התחמושת בעיר בעת הפגזת עכו ב-1840.
בחומות עכו משולבים מספר מגדלים:
חומת היבשה - בורג' אל-חזנה ליד מצודת עכו, בורג' מחמת ממזרח לה, בורג' אל-קומאנדר בפינה הצפון-מזרחית של העיר (ומתחתיו הארסנל ההיסטורי ומוזיאון "אוצרות בחומה" - ראו להלן), בורג' נבי צלאח במרכזה של החומה המזרחית, וקאפו בורג' (מגדל השער) ליד שער היבשה וחופי מפרץ עכו.
חומת הים - בורג' אל-סולטאן ליד חאן א-שוורדה, בורג' סנג'אק (מגדל הדגל) בפינה הדרום-מערבית של העיר (מקום בו ניצב המגדלור), בורג' אל-קאשלה ובורג' אל-חדיד לאורך חומת הים המערבית, ובורג' אל-קואריים (הידוע גם כבורג' כרים או המגדל האנגלי) בפינה הצפון-מערבית של העיר.
אוצרות בחומה

בשנת 2007 נפתח במרתפי החומה המזרחית באזור הקרוי "בּוּרג' אל־קומנדאר" (קרי: מגדל המפקד), המוזיאון לאתנוגרפיה ולפולקלור של עכו והגליל המערבי בשם אוצרות בחומה. באגף הראשי יש שיחזור של שוק עות'מאני מהמאה ה-19, ובו חנויות של בעלי מלאכה שונים. בחלק אחר של המוזיאון יש תצוגה של אוספים שונים כמו פעמונים, ריהוט, כלי קרמיקה ועוד.
ארמון הטמפלרים

שרידי יסודותיו של ארמון הטמפלרים נמצאים בפינה הדרום-מערבית של העיר, בין בורג' סנגאק מדרום ובורג' אל-קאשלה מצפון, והם מוצפים במי הים. במקום זה ניצב ארמון הטמפלרים, שאין לבלבל בינו ובין מצודת עכו בצפון העיר העתיקה. הארמון חרב בעת המצור ששמו הממלוכים על העיר בשנת 1291. שרידיו שקעו וטבעו, והם נראים כיום כמעין בריכה. מנהרת הטמפלרים שהתגלתה בשנת 1994 הובילה מהארמון אל הנמל הפיזאני ממזרח לו.
גלריה

חומת הים של עכו. בקדמת התמונה נראים שרידיו השקועים של ארמון הטמפלרים
שרידי חומת דאהר אל-עומר משמאל וחומת אל-ג'זאר מימין. ברקע מצודת עכו
החומות ב-1951
כנסיית יוחנן הקדוש על חומת הים והנמל הפיזני בקדמת התמונה
המגדלור הניצב על החומה בפינה הדרום-מערבית של העיר
"שער היבשה" בציורו של הארי פן, סביבות 1880
התעמלות באולימפיאדת פריז (2024)

| --- | --- |
  
פיקטוגרף להתעמלות מכשירים (ימין), התעמלות אומנותית (שמאל), וטרמפולינה (למטה)
 היכל:  היכל הספורט פריז-ברסי היכל הספורט פורט דה לה שאפל
 תאריך התחלה:  27 ביולי 2024
 תאריך סיום:  10 באוגוסט 2024
 מתחרים:  318 מ-54 מדינות
 
 → 2020 2028 ← 
תחרויות ההתעמלות באולימפיאדת פריז (2024) התקיימו מ-27 ביולי עד 10 באוגוסט 2024, בשלוש קטגוריות שונות: התעמלות מכשירים, התעמלות אומנותית וטרמפולינה. תחרויות התעמלות המכשירים (27 ביולי עד 5 באוגוסט) והטרמפולינה (2 באוגוסט) התקיימו באקור הוטל ארנה (מכונה בשמה הישן, ארנה ברסי, בשל חוקי החסות של הוועד האולימפי הבין-לאומי), ותחרויות ההתעמלות האמנותית התקיימו בהיכל הספורט פורט דה לה שאפל מה-8 עד 10 באוגוסט.
מדינות משתתפות

אוסטריה (2)
אוסטרליה (2)
אוקראינה (12)
אוזבקיסטן (3)
אזרבייג'ן (7)
איטליה (17)
איראן (1)
אירלנד (1)
אלג'יריה (1)
ארמניה (2)
ארצות הברית (13)
בולגריה (9)
בוליביה (4)
בלגיה (5)
ברזיל (15)
בריטניה (13)
גאורגיה (1)
גרמניה (16)
דרום אפריקה (1)
האיטי (1)
הולנד (10)
הונג קונג (1)
הונגריה (5)
הפיליפינים (4)
הרפובליקה הדומיניקנית (1)
טאיפיי הסינית (2)
טורקיה (5)
יוון (1)
יפן (12)
ירדן (1)
ישראל (8)
לאוס (1)
ליטא (1)
מצרים (10)
מקסיקו (8)
ניו זילנד (3)
סוריה (1)
סין (20)
סלובניה (2)
ספורטאים אינדיבידואלים ניטרליים ספורטאים אינדיבידואלים ניטרליים (3)
ספרד (17)
פורטוגל (2)
פנמה (1)
צ'כיה (1)
צרפת (14) (מארחת)
קולומביה (3)
קוריאה הדרומית (8)
קוריאה הצפונית (1)
קזחסטן (4)
קנדה (11)
קפריסין (2)
קרואטיה (2)
רומניה (7)
שווייץ (6)
לוח זמנים

| 0 | 1 | 2 | 3 |
| --- | --- | --- | --- |
| מ | מוקדמות | ג | גמר |
| תאריךאירוע | 27 ביולי | 28 ביולי | 29 ביולי | 30 ביולי | 31 ביולי | 1 באוגוסט | 2 באוגוסט | 2 באוגוסט | 3 באוגוסט | 4 באוגוסט | 5 באוגוסט | 8 באוגוסט | 9 באוגוסט | 10 באוגוסט |
| --- | --- | --- | --- | --- | --- | --- | --- | --- | --- | --- | --- | --- | --- | --- |
התעמלות מכשירים
| גברים - קרב רב קבוצתי | מ |  | ג |  |  |  |  |  |  |  |  |  |  |  |
| גברים - קרב רב אישי | מ |  |  |  | ג |  |  |  |  |  |  |  |  |  |
| גברים - תרגיל קרקע | מ |  |  |  |  |  |  |  | ג |  |  |  |  |  |
| גברים - סוס סמוכות | מ |  |  |  |  |  |  |  | ג |  |  |  |  |  |
| גברים - טבעות | מ |  |  |  |  |  |  |  |  | ג |  |  |  |  |
| גברים - קפיצות | מ |  |  |  |  |  |  |  |  | ג |  |  |  |  |
| גברים - מקבילים | מ |  |  |  |  |  |  |  |  |  | ג |  |  |  |
| גברים - מתח | מ |  |  |  |  |  |  |  |  |  | ג |  |  |  |
| נשים - קרב רב קבוצתי |  | מ |  | ג |  |  |  |  |  |  |  |  |  |  |
| נשים - קרב רב אישי |  | מ |  |  |  | ג |  |  |  |  |  |  |  |  |
| נשים - קפיצות |  | מ |  |  |  |  |  |  | ג |  |  |  |  |  |
| נשים - מקבילים מדורגים |  | מ |  |  |  |  |  |  |  | ג |  |  |  |  |
| נשים - קורה |  | מ |  |  |  |  |  |  |  |  | ג |  |  |  |
| נשים - תרגיל קרקע |  | מ |  |  |  |  |  |  |  |  | ג |  |  |  |
התעמלות אמנותית
| קרב רב קבוצתי |  |  |  |  |  |  |  |  |  |  |  |  | מ | ג |
| קרב רב אישי |  |  |  |  |  |  |  |  |  |  |  | מ | ג |  |
טרמפולינה
| גברים |  |  |  |  |  |  | מ | ג |  |  |  |  |  |  |
| נשים |  |  |  |  |  |  | מ | ג |  |  |  |  |  |  |
טבלת מדליות כוללת

| טבלת המדליות הכללית - התעמלות באולימפיאדת פריז  לפי שיטת "זהב תחילה"> מיקום | טבלת המדליות הכללית - התעמלות באולימפיאדת פריז  לפי שיטת "זהב תחילה"> מדינה | טבלת המדליות הכללית - התעמלות באולימפיאדת פריז  לפי שיטת "זהב תחילה"> זהב | טבלת המדליות הכללית - התעמלות באולימפיאדת פריז  לפי שיטת "זהב תחילה"> כסף | טבלת המדליות הכללית - התעמלות באולימפיאדת פריז  לפי שיטת "זהב תחילה"> ארד | טבלת המדליות הכללית - התעמלות באולימפיאדת פריז  לפי שיטת "זהב תחילה"> סה"כ |
| --- | --- | --- | --- | --- | --- |
|  1  | הרפובליקה העממית של סין סין | 3 | 6 | 3 | 12 |
|  2  | ארצות הברית ארצות הברית | 3 | 1 | 5 | 9 |
|  3  | יפן יפן | 3 | 0 | 1 | 4 |
|  4  | הפיליפינים הפיליפינים | 2 | 0 | 0 | 2 |
|  5  | ברזיל ברזיל | 1 | 2 | 1 | 4 |
|  6  | איטליה איטליה | 1 | 1 | 3 | 5 |
|  -  | ספורטאים אינדיבידואלים ניטרליים ספורטאים אינדיבידואלים ניטרליים | 1 | 1 | 0 | 2 |
|  7  | בריטניה בריטניה | 1 | 0 | 2 | 3 |
|  8  | אלג'יריה אלג'יריה | 1 | 0 | 0 | 1 |
|  8  | גרמניה גרמניה | 1 | 0 | 0 | 1 |
|  8  | אירלנד אירלנד | 1 | 0 | 0 | 1 |
| 11 | ישראל ישראל | 0 | 2 | 0 | 2 |
|  12  | ארמניה ארמניה | 0 | 1 | 0 | 1 |
|  12  | בולגריה בולגריה | 0 | 1 | 0 | 1 |
|  12  | קולומביה קולומביה | 0 | 1 | 0 | 1 |
|  12  | קזחסטן קזחסטן | 0 | 1 | 0 | 1 |
|  12  | אוקראינה אוקראינה | 0 | 1 | 0 | 1 |
|  17  | קנדה קנדה | 0 | 0 | 1 | 1 |
|  17  | טאיפיי הסינית טאיפיי הסינית | 0 | 0 | 1 | 1 |
|  17  | יוון יוון | 0 | 0 | 1 | 1 |
|  17  | רומניה רומניה | 0 | 0 | 1 | 1 |
| סך הכל (20 מדינות) | סך הכל (20 מדינות) | 18 | 18 | 19 | 55 |
אירועים > התעמלות מכשירים > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  מקצוע |   |   |   |  |  |  |
| קרב רב קבוצתי | ארצות הברית ארצות הברית   סימון ביילס   ג'ייד קארי   ג'ורדן צ'ילס   סוניסה לי   הזלי ריברה | איטליה איטליה   אנג'לה אנדראולי   אליס ד'אמאטו   מנילה אספוזיטו   אליסה איוריו   ג'ורג'יה וילה | ברזיל ברזיל   רבקה אנדרדה   ג'ייד ברבוסה   לורן אוליביירה   פלאביה סראייבה   ג'וליה סוארס |  |  |  |
| קרב רב אישי | סימון ביילס   ארצות הברית ארצות הברית | רבקה אנדרדה   ברזיל ברזיל | סוניסה לי   ארצות הברית ארצות הברית |  |  |  |

| קפיצות | סימון ביילס   ארצות הברית ארצות הברית | רבקה אנדרדה   ברזיל ברזיל | ג'ייד קארי   ארצות הברית ארצות הברית |  |  |  |
| מקבילים מדורגים | קאיליה נמור   אלג'יריה אלג'יריה | צ'יו צ'יואן   הרפובליקה העממית של סין הרפובליקה העממית של סין | סוניסה לי   ארצות הברית ארצות הברית |  |  |  |
| קורה | אליס ד'אמאטו   איטליה איטליה | זו יאצ'ין   הרפובליקה העממית של סין הרפובליקה העממית של סין | מנילה אספוזיטו   איטליה איטליה |  |  |  |
| תרגיל קרקע | רבקה אנדרדה   ברזיל ברזיל | סימון ביילס   ארצות הברית ארצות הברית | אנה ברבוסו   רומניה רומניה |  |  |  |
↑  ב-10 באוגוסט 2024 בית הדין לבוררות בספורט הודיע על ביטול הערעור של ג'ורדן צ'ילס אשר העלה אותה מעל אנה ברבוסו, ובכך מעניק לברבוסו את מדליית הארד.
אירועים > התעמלות מכשירים > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  מקצוע |   |   |   |  |  |  |
| קרב רב קבוצתי | יפן יפן   דייקי האשימוטו   קזומה קאיה   שינוסוקה אוקה   טקאקי סוינו   וטארו טאניגאווה | הרפובליקה העממית של סין הרפובליקה העממית של סין   ליו יאנג   סו וויידה   שיאו רווטנג   ג'אנג בוהנג   זו ג'ינגיואן | ארצות הברית ארצות הברית   אשר הונג   פול ג'ודה   ברודי מאלון   סטיבן נדורוסיק   פרד ריצ'רד |  |  |  |
| קרב רב אישי | שינוסוקה אוקה   יפן יפן | ג'אנג בוהנג   הרפובליקה העממית של סין הרפובליקה העממית של סין | שיאו רווטנג   הרפובליקה העממית של סין הרפובליקה העממית של סין |  |  |  |

| תרגיל קרקע | קרלוס יולו   פיליפינים פיליפינים | ארטיום דולגופיאט   ישראל ישראל | ג'ייק ג'רמן   בריטניה בריטניה |  |  |  |
| סוס סמוכות | ריס מקלנגן   אירלנד אירלנד | נרימאן קורבנוב   קזחסטן קזחסטן | סטיבן נדורוסיק   ארצות הברית ארצות הברית |  |  |  |
| טבעות | ליו יאנג   הרפובליקה העממית של סין הרפובליקה העממית של סין | זו ג'ינגיואן   הרפובליקה העממית של סין הרפובליקה העממית של סין | אלפטריוס פטרוניאס   יוון יוון |  |  |  |
| קפיצות | קרלוס יולו   פיליפינים פיליפינים | ארתור דבטיאן   ארמניה ארמניה | הארי הפוורת'   בריטניה בריטניה |  |  |  |
| מקבילים | זו ג'ינגיואן   הרפובליקה העממית של סין הרפובליקה העממית של סין | איליה קובטון   אוקראינה אוקראינה | שינוסוקה אוקה   יפן יפן |  |  |  |
| מתח | שינוסוקה אוקה   יפן יפן | אנחל ברחס   קולומביה קולומביה | ג'אנג בוהנג   הרפובליקה העממית של סין הרפובליקה העממית של סין טאנג צ'יה-האנג   טאיפיי הסינית טאיפיי הסינית |  |  |  |
אירועים > התעמלות אמנותית

| 0 | 1 | 2 | 3 |
| --- | --- | --- | --- |
 מקצוע:  
| קרב רב אישי | דריה ורפולומייב   גרמניה גרמניה | בוריאנה קליין   בולגריה בולגריה | סופיה ראפאלי   איטליה איטליה |
| קרב רב קבוצתי | הרפובליקה העממית של סין הרפובליקה העממית של סין   גואו צ'יצ'י   האו טינג   הואנג ז'אנג'יאיינג   וואנג לנג'ינג   דינג שיניי | ישראל ישראל   אופיר שחם   דיאנה סברצוב   אדר פרידמן   רומי פריצקי   שני בקנוב | איטליה איטליה   אלסיה מאורלי   מרטינה סנטופאנטי   אגנס דוראנטי   דניאלה מוגורין   לאורה פריס |
אירועים > טרמפולינה

| 0 | 1 | 2 | 3 |
| --- | --- | --- | --- |
 מקצוע:  
| נשים | בריוני פייג'   בריטניה בריטניה | ויאלטה ברדזילוסקאיה   ספורטאים אינדיבידואלים ניטרליים ספורטאים אינדיבידואלים ניטרליים | סופיאן מתו   קנדה קנדה |
| גברים | איבן ליטבינוביץ'   ספורטאים אינדיבידואלים ניטרליים ספורטאים אינדיבידואלים ניטרליים | וואנג זייסאי   הרפובליקה העממית של סין הרפובליקה העממית של סין | יאן לנגיו   הרפובליקה העממית של סין הרפובליקה העממית של סין |
ישראל בתחרויות ההתעמלות > התעמלות אמנותית

| שם | מקצוע | מוקדמות> חישוק | מוקדמות> סרט | מוקדמות> כדור | מוקדמות> אלות | מוקדמות> סה"כ | מוקדמות> מקום | גמר> חישוק | גמר> סרט | גמר> כדור | גמר> אלות | גמר> סה"כ | גמר> מקום |
| --- | --- | --- | --- | --- | --- | --- | --- | --- | --- | --- | --- | --- | --- |
| דריה אטמנוב | קרב רב, יחידות | 33.250 | 32.400 | 32.700 | 32.100 | 130.450 | 7 | 35.200 | 33.000 | 31.800 | 33.850 | 133.850 | 5 |
| נבחרת ישראל: רומי פריצקי דיאנה סברצוב אופיר שחם שני בקנוב אדר פרידמן | קרב רב, קבוצתי | 35.250 | 31.900 | 31.900 |  | 67.150 | 6 | 35.600 | 33.250 | 33.250 |  | 68.850 |  |
ישראל בתחרויות ההתעמלות > התעמלות מכשירים

| שם | מקצוע | מוקדמות> קפ | מוקדמות> מק | מוקדמות> קו | מוקדמות> קר | מוקדמות> תוצאה | מוקדמות> מקום | גמר> קפ | גמר> מק | גמר> קו | גמר> קר | גמר> סה"כ | גמר> מקום |
| --- | --- | --- | --- | --- | --- | --- | --- | --- | --- | --- | --- | --- | --- |
| ליהיא רז | קרב רב | 13.666 | 12.833 | 12.300 | 12.833 | 51.632 | 31 R1 | לא העפילה | לא העפילה | לא העפילה | לא העפילה | לא העפילה | לא העפילה |
| ליהיא רז | שולחן קפיצות |  |  |  |  | 13.449 | 16 |  |  |  |  | לא העפילה | לא העפילה |
| ליהיא רז | מקבילים מדורגים |  |  |  |  | 12.833 | 50 |  |  |  |  | לא העפילה | לא העפילה |
| ליהיא רז | קורה |  |  |  |  | 12.300 | 55 |  |  |  |  | לא העפילה | לא העפילה |
| ליהיא רז | קרקע |  |  |  |  | 12.833 | 33 |  |  |  |  | לא העפילה | לא העפילה |
↑  בקרב רב נלקחת התוצאה רק של הקפיצה הראשונה, והקפיצה השנייה נועדה לאפשר למתעמלת להתחרות בגמר שולחן הקפיצות
↑  המתעמלות נדרשות לבצע שתי קפיצות והתוצאה היא הממוצע שלהן
| שם | מקצוע | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| ארטיום דולגופיאט | קרקע | 14.466 | 7 | 14.966 |  |
| ארטיום דולגופיאט | סוס סמוכות | 13.000 | 46 | לא העפיל | לא העפיל |
ראו גם

התעמלות במשחקים האולימפיים
הערות שוליים

↑  Paris 2024 – Artistic Gymnastics, באתר אולימפיאדת פריז
↑  Paris 2024 – Rhythmic Gymnastics, באתר אולימפיאדת פריז
↑  Paris 2024 – Trampoline Gymnastics, באתר אולימפיאדת פריז
↑  לוח הזמנים בהתעמלות מכשירים, מתוך אתר אולימפיאדת פריז
↑  לוח הזמנים בהתעמלות אמנותית, מתוך אתר אולימפיאדת פריז
↑  לוח הזמנים בטרמפולינה, מתוך אתר אולימפיאדת פריז
↑  טבלת המדליות בהתעמלות מכשירים, מתוך אתר אולימפיאדת פריז 2024
↑  טבלת המדליות בהתעמלות אמנותית, מתוך אתר אולימפיאדת פריז 2024
↑  טבלת המדליות בטרמפולינה, מתוך אתר אולימפיאדת פריז 2024
זיקית (הוצאה לאור)

| --- | --- |

 נתונים כלליים
 מייסדים:  אוריאל קון, שירה חפר 
 תקופת הפעילות:  2012–2015 (כ־3 שנים) 
 מיקום המטה:  ירושלים 
 ענפי תעשייה:  הוצאה לאור 
  
 zikitbooks.com
 
זיקית היא הוצאת ספרים ישראלית עצמאית שפעלה בין השנים 2012–2015. בראשה עמדו שירה חפר ואוריאל קון.
על ההוצאה

אוריאל קון ושירה חפר ייסדו את הוצאת זיקית במרץ 2012. השניים החליטו להקים הוצאה שתקפיד על הוצאות של ספרים ללא תלות בהוצאות אחרות או ברשתות הספרים. המחירים של כל הספרים יהיו אחידים. ההדפסות ייעשו על ידי בית דפוס הפועל בצורה אקולוגית. ההוצאה תפעל בשיתוף פעולה עם חנויות ספרים קטנות, ותייצר קהילה סביבה, שבאה לידי ביטוי באירועי תרבות.
על ההוצאה > פירוק

באוגוסט 2015 פירקו קון וחפר את ההוצאה. הקטלוג הכולל 23 כותרים נמכר להוצאת מודן, מה שיאפשר את מכירת הספרים ברשתות הגדולות ולא רק בחנויות הפרטיות. לאחר הפירוק הקים קון הוצאה לאור בשם "תשע נשמות", וחפר הקימה הוצאה לאור בשם "לוקוס".
פרסומים מוכרים

"פרנסוס על גלגלים" הוא הספר הראשון שהוציאו, והוא זכה להדפסה מחודשת עשר פעמים מאז צאתו. זיקית הוציאה את ספר ההמשך שלו "חנות הספרים הרדופה".
"נוף גדול שומם", אוסף סיפורים קצרים מאת של אסקילדסן.
הערות שוליים

↑  גילי איזיקוביץ, אחרי שעזבה את הוצאת זיקית, שירה חפר מקימה הוצאת ספרים חדשה, באתר הארץ, 2 בנובמבר 2015
מדבר פארן

מישור פארן 

וַיִּסְעוּ בְנֵי-יִשְׂרָאֵל לְמַסְעֵיהֶם, מִמִּדְבַּר סִינָי; וַיִּשְׁכֹּן הֶעָנָן, בְּמִדְבַּר פָּארָן.

— ספר במדבר, פרק י', פסוק י"ב
מִדְבַּר פָּארָן מוזכר שניים עשר פעמים בתנ"ך, בדרך כלל כשם כללי למדבריות חצי האי סיני וגם כשם כולל לשטחו של חצי האי סיני. שמו של המדבר מופיע בתנ"ך כאחד מהאתרים בו חנו בני ישראל בתקופת הנדודים במדבר.
מפת אזורי ארץ ישראל
אזכוריו בתנ"ך

בספר בראשית, כ"א, כ"א מסופר כי לאחר שאברהם גירש את הגר וישמעאל, התיישב ישמעאל במדבר פארן: ”וַיֵּשֶׁב בְּמִדְבַּר פָּארָן וַתִּקַּח-לוֹ אִמּוֹ אִשָּׁה מֵאֶרֶץ מִצְרָיִם”.
במהלך נדודי בני ישראל במדבר מוזכר מדבר פארן כמקום בו חנו בני ישראל. עוד מסופר בספר במדבר כי, בני ישראל יצאו לדרכם אל מדבר פארן לאחר שמרים נרפאה מהצרעת. שנים עשר המרגלים אשר שלח משה יצאו לתור את הארץ ממדבר פארן.
בסיפור נבל הכרמלי יוצא דוד לכיוון מדבר פארן. ייתכן כי המחבר המקראי מעוניין להדגיש כי דוד יצא מגבולות הארץ מיד עם היוודע דבר מותו של שמואל. יש הסוברים כי נוסח המסורה השתבש ואין זו אלא טעות כתיב של המחבר המקראי וזאת לפי גרסת תרגום השבעים B בו מופיע הכתוב: "מדבר מעון". ייתכן שהכוונה לעיר המקראית מעון. וכך גם מפני שבהמשכו של הסיפור מתברר כי דוד נמצא בנחלת יהודה.
פארן בתלמוד

בתלמוד מובאת דעה ש"מדבר פארן" הוא שם נרדף למדבר סיני:
והיינו דאמר רבי יוסי ברבי חנינא ה' שמות יש לו: מדבר צין - שנצטוו ישראל עליו, מדבר קדש - שנתקדשו ישראל עליו, מדבר קדמות - שנתנה קדומה עליו, מדבר פארן - שפרו ורבו עליה ישראל, מדבר סיני - שירדה שנאה לעכו"ם עליו. ומה שמו? חורב שמו.
זיהוי המקום

ראב"ע כותב בפירושו: 
”וטעם וישכן הענן במדבר פארן, שם כלל לתבערה שהוא קברות התאוה, ולחצרות ורתמה ומסעים רבים, והעד שלא הזכיר הכתוב בפרשת אלה מסעי ויחנו במדבר פארן.”
יואל אליצור סובר כי מדבר פארן הוא האזור ההררי ממערב לערבה, כלומר פארן מציין את אזור המדבר הגדול במרכז חצי האי סיני. לשיטתו איל פארן ומדבר פארן הם שני אזורים שונים, כאשר הוא מזהה את איל פארן עם הערבה.
השם פארן מופיע גם במפת פויטינגר.
מדבר פארן במסורת האסלאם

שמו של מדבר פארן אינו נזכר בקוראן אך האזור בו נמצאת העיר מכה נקרא גם הוא פארן. שם זה מיוחס למדבר פארן המוזכר בתנ"ך.
המסורת המוסלמית טוענת כי גבולות מדבר פארן הם גבולות החג'אז וכי ישמעאל השתקע במקום, שבו עומדת העיר מכה בערב הסעודית. כך כתב היהודי שהתאסלם סמואל אל-מוגרבי בספרו אפחאם אל-יהוד, וטען שהתורה ניבאה את הופעתה העתידית של נבואת מוחמד ממדבר פארן: ”וַיֹּאמַר יְהוָה מִסִּינַי בָּא וְזָרַח מִשֵּׂעִיר לָמוֹ הוֹפִיעַ מֵהַר פָּארָן וְאָתָה מֵרִבְבֹת קֹדֶשׁ”.
הגאוגרף יאקות אל-חמאווי, טוען כי פארן היא מילה עברית, שהושאלה לערבית וכי פארן הוא אחד משמותיה של העיר מכה המוזכרים בתורה. "תל פארן" היא שמה של אחת הגבעות אשר נמצאת באזור העיר מכה.